Veiviržėnų lurdas

Veiviržėnų lurdas – lurdo grota su Švč. Mergelės Marijos skulptūra, esanti Veiviržėnų miestelyje (Klaipėdos raj.), Laisvės gatvėje, senųjų šv. Jurgio kapinių sklypo pietų pašlaitėje, Veiviržo slėnio pusėje. Nuo lurdo matyti buvusių kapinių viduryje stovintis akmeninis paminklas tremtiniams ir politiniams kaliniams. Teritorija priklauso Veiviržėnų Šv. apaštalo evangelisto Mato parapijai.Veiviržėnų parapija veivirzenuparapija.lt 

Lurdas 1992 m. įrašytas į LR Kultūros vertybių registrą (unik. kodas 35054), yra Veiviržėnų memorialinių objektų komplekso dalis. Sumūrytų akmenų nišoje pastatyta žmogaus ūgio lieta Švč. Mergelės Marijos skulptūra (h – 1,80 m).

 Istorija 

Lurdo grotos įrengimo iniciatorė buvo veiviržėniškė Rudagalvytė. Ji užsakė skulptūrą pas Švėkšnoje gyvenusį skulptorių Vincentą Jakševičių. Pasak legendos, Rudagalvytė buvo nepagydomai pasiligojusi, jai negalėjo padėti daktarai. Kartą ji susapnavo, kad reikia pastatyti Lurdo koplyčią. Taip ji ir padarė. Kai klebonas koplyčią pašventino, ji vargais negalais atėjusi pabučiuoti Švč. Marijos kojų. Netrukus ir išgijusi.

Žmonės prie lurdo meldžiasi iki šių dienų. Veiviržėnų parapija, be kitų, Didįjį penktadienį miestelio gatvėmis rengia Kryžiaus kelio procesiją, kuri prasideda nuo lurdo, toliau žygiuojama į bažnyčią, kur vyksta Kristaus kryžiaus pagerbimo pamaldos.Linkėjimas gyventi prisikėlimo dvasioje – kiekvienam gargzdai.lt

 Šaltiniai 

 Nuorodos 

 Sąrašas:Lietuvos lurdai

Kategorija:Lietuvos lurdai
Kategorija:Klaipėdos rajono paveldas
Kategorija:Veiviržėnai